Lettrés de Peiresé. À i31 
LETTRE VIIL 
A M'. AYCAR D. 
À Toulon, 
Monsieur, 
Je dois la réponse à quatre de vos lettres, 
cette cy payera ce debte vous disant auoir re- 
ceu tout ce qu'il vous a pleu m'enuoyer par 
Patron Antoine qui dechargea sa barque à Bi- 
serte. Je vous remercie du tout tres humble- 
ment , et estime grandement le soin que vous 
prenés de m’enuoyer tant de curiosités, qui m'ont 
esté fort agréables, 
Il y a longtemps que ie n'ay veu aucune lettre 
de M. de Peiresc, et ie soubçonne que le chan- 
gement de mon habit ne luy aye fait changer son 
affection et bienveüillance enuers moy. C'est 
pourqüoy ie n’oze luy escrire craignant qu’il n’en 
receut deplaisir, chose qui m'affligeroiït grande- 
ment, car ie n'aÿ iamais esté porté a interesser 
di dcplarret à mes amis, et particulierement per- 
sonnes releuées de merite, comme est M. de 
Peiresc. Je vous supplie l’asseurer de ma part 
que ie desire grandement le seruir et honnorer ; 
et que pour mon regard ie suis ce que l'ay esté, et 
non pas ce que l’on pense. J'ay receu ces jours 
passés du vin muscat, des prunes de Brignolle, 
des raisins de Damas et de Capres par la voye 
de Marseille qu'on m'escrit, le tout estre de la 
part de M, de Peiresc, de quoy i'ay esté esbahi 
